A legyezőpapagáj (Deroptyus accipitrinus) a madarak osztályának papagájalakúak (Psittaciformes) rendjébe és a papagájfélék (Psittacidae) családjába tartozó Deroptyus nem egyetlen faja.

Előfordulása 
Kolumbián és Venezuelán, keresztül Peru északi részen és Guyanán át, Brazíliáig honos. Trópusi erdők, nyílt erdőségek és ligetes szavannák lakója.

Megjelenése 
Hossza 35 centiméter. Legyezőszerűen széttárható vörös tarkótollai vannak, feje teteje világos. Mellén a zöld tollazata vörös foltokkal díszített. Hosszú, széles fark tollak segítik a lombok közti mozgásában.

Életmódja 
Párokban vagy kisebb csapatokban, a fák lombjai közt keresgéli gyümölcsökből és magvakból álló táplálékát. Fülsértő módon rikoltoznak.

Szaporodása 
Általában elhagyott harkályok odvába fészkel.

Források

További információk 
 Képek az interneten a legyezőpapagájról

Újvilágipapagáj-formák
Madárfajok
Brazília madarai
Kolumbia madarai
Ecuador madarai
Francia Guyana madarai
Guyana madarai
Peru madarai
Suriname madarai
Venezuela madarai